קוסמודרום ווסטוצ'ני

קוסמודרום ווסטוצ'ני (ברוסית: Космодром Восточный; מילולית: "נמל החלל המזרחי". רשמית: מרכז החלל "ווסטוצ'ני", ברוסית: Космический центр «Восточный»‎) הוא נמל חלל רוסי, שבנייתו החלה בשנת 2011 במחוז אמור שבמזרח רוסיה, סמוך לעיר ציולקובסקי ולקוסמודרום סבובודני, מתוך מטרה לבטל את תלותה של רוסיה בקוסמודרום בייקונור שבקזחסטן מחד ולפתח את המזרח הרחוק הרוסי מאידך. הקוסמודרום צפוי להעסיק 20,000–25,000 איש. שטח נמל החלל צפוי להגיע ל-1,035 קילומטר רבוע לאחר השלמת הבנייה. שיגור לא-מאויש ראשון בוצע ב-28 באפריל 2016. בשנת 2021 בוצע מספר שיא של 5 שיגורים מהקוסמודרום. חללית מאוישת תשוגר בשנת 2025. ערך מורחב – קוסמודרום סבובודני לאחר התפרקותה של ברית המועצות החליטו שלטונות רוסיה, לנוכח העובדה שקוסמודרום בייקונור נמצא מחוץ לשטח המדינה ועקב מגבלות המיקום הגאוגרפי של קוסמודרום פלסצק, כי נחוץ לרוסיה נמל חלל שתהיה ממנו גישה לחלל. לצורך כך הוסב בסיס טילים לנמל החלל קוסמודרום סבובודני. אף על פי כן התשתיות בו היו מוגבלות, והוא לא היה מתאים לטיסות מאוישות. בשנות ה-2000, עם התייצבות כלכלתה של רוסיה, הועלו הצעות בדבר הקמת קוסמודרום חדש מהיסוד. תכנונו החל בשנת 2007 עת נחתם צו נשיאותי על ידי הנשיא ולדימיר פוטין. עבודות הבנייה החלו בתחילת 2011. טיסה בלתי מאוישת ראשונה התבצעה באפריל 2016 (לאחר שתוכננה תחילה לשנת 2015 אך נדחתה בשל עיכובים בבנייה), ואילו הטיסה המאוישת הראשונה צפויה להתבצע ב-2023. העלות הכוללת של הקוסמודרום מוערכת ב-13.5 מיליארד דולר. הצורך באתר שיגור רוסי נוסף מדגיש את הצורך של רוסיה בעצמאות מוחלטת בגישה לחלל – לרבות שיגורים מאוישים, מאחר שקוסמודרום בייקונור ממוקם למעשה בקזחסטן, בעבר חלק מברית המועצות. אף שהסכם בין ממשלת רוסיה לממשלת קזחסטן מאפשר לרוסיה להשתמש בבסיס זה עד שנת 2050, רוסיה חשה כי הימצאות הקוסמודרום מחוץ לשטחי רוסיה מגביל את חופש הפעולה שלה בשיגורים לחלל. השיקולים העיקריים שעמדו בפני סוכנות החלל הפדרלית היו מגוון המסלולים אליהם ניתן לשגר מבסיס החלל החדש, ובעיקר: סוגיות בטיחותיות – טווח האזורים שבהם נופלים שלבים מהטיל המשוגר; שיקולים מדיניים וביטחוניים – הרצון להימנע מטיסת הטילים מעל שטחן הריבוני של מדינות אחרות. בנוסף, אחת המטרות להקמת הקוסמודרום היא החשיבות הלאומית שרואה המדינה באכלוס האזור הבלתי מיושב כמעט בגבולה המזרחי של רוסיה, שיפור הכלכלה ופיתוח תשתיות אזוריות ובהן נמל תעופה, מסילות ברזל ותשתיות נוספות שנבנות סביב הקוסמודרום. השיגורים שיבוצעו מהאתר הם שיגורים קוטביים – לכיוון צפון וכן שיגורים לכיוון מזרח, מאחר בדרום נמצאת סין ואילו בדרום מזרח נמצאות קוריאה הצפונית ויפן, מה שמגביל את אפשרויות השיגור לכיוונים אלה. החשש העיקרי בעת שיגורים לחלל היא כי השלבים שעשויים ליפול מטיל שיגור, עלולים ליפול בשטחי יערות הטייגה ועלולים לגרום לשריפות ענק באזורים אלה. בניית הקוסמודרום החלה בשנת 2012 וליוותה בשערוריות שחיתות וכן בשביתות של עובדים עקב עיכוב בשכר. סגן ראש ממשלת הפדרציה הרוסית דמיטרי רוגוזין הופקד על פתרון בעיות אלו, כאשר מונה לאחראי על תחום הבנייה בספטמבר 2014. במהלך בניית הקוסמודרום ביצע רוגוזין יותר מ-50 ביקורים באתר הבנייה. באפריל 2015, סך פיגור השכר הסתכם ביותר מ-150 מיליון רובל. הבעיה הייתה כה חריפה שהבנאים פתחו בשביתת רעב במחאה, ונושא אי תשלום השכר הועלה במופע השאלות ותשובות "הקו הישיר עם ולדימיר פוטין". בנובמבר 2018, נציג רשמי של משרד התובע הכללי של רוסיה, אלכסנדר קורנוי, דיווח כי יותר מ-140 תיקים פליליים נפתחו על הפרות במהלך בניית הקוסמודרום והנזק הסתכם ביותר מ-10 מיליארד רובל. ביוני 2021, סמנכ"ל רוסקוסמוס לענייני בניית הון, יורי רוסליאק, פוטר בשל "חוסר שליטה על תנועת הכספים התקציביים" ופתיחה של 2 תיקים פליליים חדשים בנושא. נוסף לזה, חברה לבניית גשרים באוקיינוס השקט הידועה בשם TMK, נחשדה במעילה של יותר מ-7.5 מיליארד רובל, נפתחו תיקים פליליים נגד הנהלת החברה, אשר פעלה כקבלן בנייה באתר השיגור. גם נגד קבלנים אחרים המעורבים בבניית הקוסמודרום נפתחו תיקים פליליים. ב-29 באפריל 2016 נידון יו"ר דירקטוריון החברה א. נסטרנקו ל-3 שנות מאסר. החקירה ובית המשפט קבעו כי בשנים 2014-2015 הוא ארגן גניבה של כספים השייכים לחברת TMK, בסכום של כמעט 104.5 מיליון רובל. בסוף ינואר 2019, נודע על מותו של דמיטרי סאבין, לשעבר ראש חברת דלספצסטרוי, שפיקח על בניית הקוסמודרום. ב-5 במאי 2017 הגישו רוסקוסמוס והנהלת קוסמודרום ווסטוצ'ני תביעה נגד סניף המזרח הרחוק של תאגיד ספטסטרוי בדרישה לשלם 2.3 מיליארד רובל ולעזוב את המתקן הלא מוכן. בשנים 2014-2016 נערכו מספר מעצרים במערכת ספטסטרוי בתיקים פליליים מתוקשרים הקשורים למעילות בקנה מידה גדול, לרבות במהלך בניית הקוסמודרום ווסטוצ'ני. נעצרו שני סמנכ"לים בספצסטרוי, אלכסנדר זגורולקו ואלכסנדר בוריאקוב. סרגיי דיגטרב, ראש חברת VIP-Stroyengineering, נידון ל-8 שנות מאסר ב-2015 בגין מעילה של 1.3 מיליארד רובל במהלך בניית הקוסמודרום. הוא שוחרר באפריל 2019 והפך לנאשם בתיק פלילי של הונאה בקנה מידה גדול במיוחד במהלך בניית מפעל ניז'ני נובגורוד לרגל יום השנה ה-70 לניצחון. שיגור ראשון תוכנן ל-25 בדצמבר 2015.. בשל חוסר מוכנות חלק ממתקני הקוסמודרום, השיגור נדחה לסתיו 2016. השיגור שתוכנן ל-27 באפריל 2016 בוטל ונדחה לבסוף ביום. שיגור הבכורה יצא לדרך לבסוף ב-28 באפריל 2016 עם שיגור הטיל סויוז 2.1а שנשא מספר לווייני מחקר. מאז בכל שנה בוצע מספר לא גדול של שיגורים. בשנת 2023 לראשונה בוצע שיגור בעזרת משגר מדגם אנגרה. בשנת 2024, תשוגר הרקטה אנגרה-А5 מהדור החדש; בשנת 2025 תשוגר "אוריול", החללית המאוישת הראשונה, למשימה אל תחנת החלל הבין-לאומית. כמו כן, ישוגר לוויין התקשורת Gonets-М 33, 34 ו־35 בסיוע המשגר סויוז-2.1b עם מאיץ מדגם "פרגאט" (אנ'). מדיה וקבצים בנושא קוסמודרום ווסטוצ'ני בוויקישיתוף אתר האינטרנט הרשמי של קוסמודרום ווסטוצ'ני (ברוסית) הדף הרשמי באתר רוסקוסמוס "Russia to spend $13.5 bln on new space center in Far East". RIA Novosti. 2009-10-15. נבדק ב-2009-10-15. רוסיה: שוגר טיל ראשון מנמל חלל חדש בגבול סין, דיווח גלי צה"ל "«Роскосмос» назвал дату первого запуска с космодрома Восточный". РБК. 2016-04-04. נבדק ב-2016-04-25. "СМИ узнали о замене неисправного блока в системе управления ракеты «Союз»". Lenta.ru. 27 באפריל 2016. נבדק ב-2016-04-28. {{cite web}}: (עזרה) «Надо было с толкача» (Почему не состоялся запуск ракеты «Союз» с нового космодрома Восточный) — репортаж в «Газета.Ру» "Первый пуск ракеты с Восточного". МИА «Россия сегодня». 2016-04-28. נבדק ב-2016-06-15. Ракета-носитель «Союз» стартовала с космодрома Восточный, Запущенные с Восточного спутники успешно выведены на орбиту // Lenta.ru Как проходил первый запуск с космодрома Восточный // ТАСС "Стартовавший с Восточного «Союз-2.1а» вывел три спутника на опорную орбиту". ТАСС. 2016-04-28.